b"\n_START_ARTICLE_\nI Should Be So Lucky\n_START_SECTION_\nOzadje in snemanje\n_START_PARAGRAPH_\nPo uspehu njenega debitantskega singla,\xc2\xa0\xc2\xbbLocomotion\xc2\xab, v Avstraliji, je Kylie Minogue odpotovala v London, kjer je na\xc4\x8drtovala sodelovanje z izredno uspe\xc5\xa1no britansko skupino tekstopiscev Stock, Aitken & Waterman. Slednji o Kylie Minogue niso vedeli veliko in so pozabili, da prihaja; pesem\xc2\xa0\xc2\xbbI Should Be So Lucky\xc2\xab\xc2\xa0so tako napisali v \xc5\xa1tiridesetih minutah, medtem ko jih je pevka \xc4\x8dakala pred snemalnim studiem. Mike Stock je besedilo pesmi napisal na podlagi tega, kar je o Kylie Minogue izvedel \xc5\xa1e pred njenim prihodom. Verjel je, da mora kljub temu, da je v Avstraliji priznana igralka v telenovelah in zelo nadarjena, imeti te\xc5\xbeave in domneval je, da je nesre\xc4\x8dna v ljubezni. Kylie Minogue je pesem posnela v manj kot eni uri; Mike Stock pravi, da ji je to uspelo predvsem zaradi njenega posluha za glasbo in dobrega spomina. Po snemanju se je Kylie Minogue vrnila v Avstralijo in nadaljevala s snemanjem telenovele Sosedje.\n_START_SECTION_\nSestava\n_START_PARAGRAPH_\nPesem\xc2\xa0\xc2\xbbI Should Be So Lucky\xc2\xab\xc2\xa0je dance-pop pesem s poudarkom na sintetizatorju in kitarah. Pesem je napisana v C-duru, kar je nenavadna izbira za pop pesem. Vokali Kylie Minogue se v pesmi raztezajo od D\xe2\x82\x84 do C\xe2\x82\x85,\n_START_SECTION_\nSprejem kritikov\n_START_PARAGRAPH_\nPesem\xc2\xa0\xc2\xbbI Should Be So Lucky\xc2\xab\xc2\xa0je s strani glasbenih kritikov ob izidu prejela v glavnem pozitivne ocene. Nick Levine iz revije Digital Spy je pesem ozna\xc4\x8dil za\xc2\xa0\xc2\xbbizstopajo\xc4\x8do pesem\xc2\xab. Tistega leta je pesem postala tretji najbolje prodajani singl v Avstraliji.\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbI Should Be So Lucky\xc2\xab\xc2\xa0je iz\xc5\xa1la 29. decembra 1987. Ob izidu je bila komercialno izredno uspe\xc5\xa1na, saj je \xc5\xa1est zaporednih tednov pre\xc5\xbeivela na vrhu avstralske glasbene lestvice in tako postala njena druga avstralska uspe\xc5\xa1nica, za singlom\xc2\xa0\xc2\xbbLocomotion\xc2\xab. Pesem je prejela platinasto certifikacijo s strani organizacije Australian Recording Industry Association (ARIA) in postala je peti najbolje prodajani singl v Avstraliji leta 1988. Na novozelandski lestvici je pesem debitirala na petnajstem in 27. marca 2009 zasedla tretje mesto. Na lestvici je ostala dvanajst tednov. V Zdru\xc5\xbeenem kraljestvu je pesem\xc2\xa0\xc2\xbbI Should Be So Lucky\xc2\xab\xc2\xa0iz\xc5\xa1la 1. januarja 1988. Na britanski lestvici je debitirala na devetdesetem mestu in nazadnje ve\xc4\x8d tednov pre\xc5\xbeivela na vrhu lestvice. Na lestvici je singl vsega skupaj ostal sedemnajst tednov. Pesem je za 600.000 prodanih izvodov s strani organizacije British Phonographic Industry (BPI) prejela zlato certifikacijo. Pesem je z ve\xc4\x8d kot 675.000 izvodov ena izmed najbolje prodajanih pesmi v Veliki Britaniji leta 1988._NEWLINE_Poleg tega je pesem\xc2\xa0\xc2\xbbI Should Be So Lucky\xc2\xab\xc2\xa0zasedla osemindvajseto in deseto mesto na Billboardovih lestvicah Hot 100 in Hot Dance Club Play. Na kanadski lestvici je pesem zasedla enain\xc5\xa1estdeseto mesto. Poleg tega je pesem\xc2\xa0\xc2\xbbI Should Be So Lucky\xc2\xab\xc2\xa0zasedla vrh \xc5\xa1vicarske, irske in nem\xc5\xa1ke lestvice. Zasedla je eno izmed prvih petih mest na francoski, avstrijski in norve\xc5\xa1ki lestvici ter eno izmed prvih tridesetih mest na belgijski, nizozemski in \xc5\xa1vedski lestvici. Poleg tega se je uvrstil na prvo mesto hongkong\xc5\xa1ke, finske in izraelske lestvice. Pesem je prejela srebrno certifikacijo s strani organizacije Syndicat National de l'\xc3\x89dition Phonographique (SNEP) za uspe\xc5\xa1no prodajo v Franciji in zlato s strani organizacije International Federation of the Phonographic Industry (IFPI) za uspe\xc5\xa1no prodajo v Nem\xc4\x8diji.\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbI Should Be So Lucky\xc2\xab\xc2\xa0je re\xc5\xbeiral Chris Langman. Posneli so ga novembra 1987 v studijih kanala 7 v Melbourneu, Avstralija. Videospot se pri\xc4\x8dne s Kylie Minogue, ki hodi pred barvitim ozadjem. Z videospotom so ustvarili njeno podobo nedol\xc5\xbenega dekleta; to so poudarili predvsem s prizori, kjer se hihita in pa\xc4\x8di pred kamero._NEWLINE_Posneli so \xc5\xa1e eno verzijo videospota, ki so ga v sklopu promocije ve\xc4\x8dkrat predvajali na televiziji. V tej razli\xc4\x8dici se Kylie Minogue s svojimi prijatelji z avtomobilom pelje po Sydneyju in maha mimoido\xc4\x8dim._NEWLINE_Videospot se je v Veliki Britaniji premierno predvajal januarja 1988. Celo razli\xc4\x8dico videospota so izdali tudi na DVD-ju. Poleg tega je iz\xc5\xa1el tudi na DVD-ju kompilacije Ultimate Kylie (2004). Nevklju\xc4\x8dene prizore so izdali na video albumu Kylie: The Videos.\n_START_SECTION_\nSatira\n_START_PARAGRAPH_\nBritanska oddaja Spitting Image je izdala epizodo z naslovom\xc2\xa0\xc2\xbbI Should Be So Lucky\xc2\xab, v kateri je Kylie Minogue nastopila kot ena izmed Frankeinsteinovih po\xc5\xa1asti iz filma iz tridesetih. Ve\xc4\x8dina prizorov tiste epizode se je dogajala v laboratoriju ali v stanovanju, podobnem tistemu iz videospota._NEWLINE_Pesem se nor\xc4\x8duje tudi iz njenega lika v avstralski telenoveli Sosedje, Charlene Mitchell, later Robinson, po katerem je bila tedaj najbolje prepoznavna, saj naj bi namigovala na to, da je sre\xc4\x8dna, da je zvezdnica telenovel, kakr\xc5\xa1en je Paul Henry, ki je v britanski telenoveli Crossroads zaigral Bennyja Hawkinsa._NEWLINE_Skupina tekstopiscev Stock, Aitken & Waterman so izdali razli\xc4\x8dico pesmi, na kateri je bil glas Kylie Minogue sprogramiran tako, da je zvenel tako kot glas Ricka Astleyja._NEWLINE_Britanska komi\xc4\x8dna oddaja French and Saunders je v sklopu tretje sezone 26. aprila 1990 izdal epizodo z naslovom\xc2\xa0\xc2\xbbI Should Be So Lucky\xc2\xab. V epizodi so pesem izvedli French, Saunders in britanska mezzo-soprano pevka Sarah Walker kot tri operne pevke.\n_START_SECTION_\nZapu\xc5\xa1\xc4\x8dina\n_START_PARAGRAPH_\nPopularna komi\xc4\x8dna oddaja s ske\xc4\x8di, imenovana French & Saunders, je posnela parodijo pesmi\xc2\xa0\xc2\xbbI Should Be So Lucky\xc2\xab. Leta 1992 je egip\xc4\x8danski pop pevec Simon posnel lastno razli\xc4\x8dico pesmi v arab\xc5\xa1\xc4\x8dini; nova verzija pesmi je nosila naslov\xc2\xa0\xc2\xbbBahibak Aawy\xc2\xab. Francoski kitarist Noel Akchote je na svoj album So Lucky (2007) vklju\xc4\x8dil tudi in\xc5\xa1trumentalno verzijo pesmi. Septembra 2007 je razli\xc4\x8dica pesmi\xc2\xa0\xc2\xbbI Should Be So Lucky\xc2\xab\xc2\xa0iz\xc5\xa1la na albumu Dolce Vita \xc5\xa1panske pevke Soraye Arnelas. Istega leta je japonski duet mihimaru GT izdal hip hop verzijo pesmi. Novembra 2007 so jo na japonskem izdali kot B-stran singla\xc2\xa0\xc2\xbbAi Kotoba\xc2\xab. Leta 2008 je glasbena skupina Northern Kings posnela rock verzijo in jo izdala preko svojega drugega glasbenega albuma, Rethroned._NEWLINE_Verzija pesmi Kylie Minogue je bila vklju\xc4\x8dena na film Cookie (1989)."